**Metge/essa especialista en Medicina del Treball**

Busquem un/a metge o metgessa especialista en Medicina del treball per incorporar a la Unitat Bàsica de Prevenció de l’Atenció Primària Metropolitana Sud de l’ICS.

La **missió del lloc** és realitzar les activitats mèdiques de l’especialitat de medicina del treball, amb la finalitat de contribuir a la millora de les condicions de seguretat i salut dels professionals del territori.

**Quines seran les teves funcions?**

* Realitzar exàmens de salut individuals d’acord amb els protocols establerts i, d’acord amb els resultats, dissenyar i elaborar els corresponents estudis de vigilància de la salut col·lectius.
* Preparar, participar i/o revisar protocols i procediments en l’àmbit de la vigilància de la salut i de la Unitat de prevenció en general.
* Estudiar i proposar adaptacions al lloc de treball en funció de les limitacions de les persones treballadores.
* Fer el seguiment dels treballadors especialment sensibles i els afectats de malalties professionals i accidents laborals.
* Col·laborar amb l’equip de tècnics i tècniques en PRL per al desenvolupament de les tasques pròpies preventives (investigació d’accidents, malalties relacionades amb el treball, malalties professionals, visites de prevenció, requeriments d’inspecció)
* Proposar i participar en les campanyes de prevenció i promoció de la salut en el marc del Pla preventiu.
* Formar internament i elaborar material formatiu per a les persones treballadores per prevenir accidents, malalties professionals i promoure hàbits de salut.
* Qualsevol altra funció anàloga a les anteriorment exposades o qualsevol de les pròpies de la seva categoria professional i especialitat que sigui assignada pel o la cap.

Es pot fer una contractació a **temps complet o parcial** i previsió d’incorporació desembre’24- gener’25. Els horaris i data d’incorporació és adaptable a la situació de la persona escollida. El lloc és **compatible amb altres nomenaments en el sector públic i privat**, d’acord amb la normativa vigent.

La seu de referència física és l’Edifici Hespèria de L’Hospitalet de Llobregat, si bé, es realitzen revisions i activitats en els Centres d’Atenció Primària, segons planificació i tipus d’activitat.

**Sobre l’ICS i l’Atenció Primària Metropolitana Sud**

L’Institut Català de la Salut (ICS) és l’empresa pública de serveis de salut més gran de Catalunya, amb més de 50.000 professionals que presten servei a tot el territori organitzat mitjançant gerències d’atenció primària i atenció hospitalària.

L’Atenció Primària Metropolitana Sud compren les gerències de Delta i Baix Llobregat, que, majoritàriament donen cobertura al Baix Llobregat i L’Hospitalet de Llobregat[[1]](#footnote-1).

**Quins beneficis tindràs?**

* Incorporació a institució sanitària de reconegut prestigi.
* Carrera professional.
* Possibilitats de jornada completa o parcial
* Incorporació segons necessitats (possibilitat d’immediata)
* Remuneració segons III Acord (segons jornada)

**Quin tipus de perfil busquem?**

* Llicenciatura en Medicina
* Especialitat de Medicina del Treball

**També valorem ...**

* Experiència com a metge/essa del treball en un servei de prevenció de riscos.
* Carnet B i vehicle propi.
* Coneixements de llengua anglesa.
* Experiència en l’ús de programes de gestió de PRL

**T’agradaria formar part del nostre equip?**

No dubtis a fer-nos arribar el teu CV o escriu-nos a, deixant-nos les teves dades de contacte (correu-e i telèfon) i en parlem. [talent.apms.ics@gencat.cat](mailto:talent.apms.ics@gencat.cat)

**Tens dubtes?**

Escriu-nos a [talent.apms.ics@gencat.cat](mailto:talent.apms.ics@gencat.cat) amb la teva pregunta o inquietud.

**Terminis**

El procés inicia el 22/10/2024 i deixem obert el període recepció de candidatures fins al 10/11/2024, prorrogable fins cobrir el lloc.

1. L’annex I, apartat 5) Àmbit Metropolitana Sud de la resolució SLT/874/2024, de 18 de març, conté el detall de les poblacions pertanyents a l’àmbit. [Vincle](https://dogc.gencat.cat/ca/document-del-dogc/?documentId=981408). [↑](#footnote-ref-1)